Document ID: /roh_data/filtered/fineweb-2-filterrobots_roh.jsonl.gz/7627

L'entschatta d'avust avevan differentas persunas privatas ed organisaziuns, tranter auter la Fundaziun per la protecziun da la cuntrada, il WWF e la Pro Natura Grischun, crititgà che la renovaziun da la via champestra istorica tranter Disla e Madernal saja vegnida meglierada senza il quità necessari. I saja vegnì cuntrafatg a cundiziuns essenzialas dal project approvà.
Lavurs correspundan a las cundiziuns
In'inspecziun ensemen cun ils posts spezialisads da la Confederaziun e dal chantun haja demussà che las lavurs sajan vegnidas exequidas cun resguardar tut las cundiziuns. Tant il patrun da construcziun sco er las autoritads sajan fitg conscientas da l'impurtanza da la via e realiseschian il project cun quità, hai num dal Uffizi d'agricultura.